VHS-historie
Husker dere Chuck Norris? 
Han pleide å bli landsatt i uidentifiserte nasjoner der han tok livet av USA-skeptikere. 

Han har fått hovedrollen i en israelsk-inspirert actionfilm, og derfor ligger Sinai-ørkenen og ser ut som om solabøndene har sprayet den med resultater av den ukontrollerte plommesesongen. 
Og derfor har diamantsliperen konsentrasjonsleir-bakgrunn, mens Arons hellige brystvern likner et gammelt Lada-dashbord. 

Norris har det samme skjegget som han hadde på åttitallet, men hudsletterne har brukt så varmt strykejern at ansiktet ser ut som et nedslitt sommerdekk. 

Filmen er merkelig laget, og biljaktene er hakkete som en Rosa Panter-film. 
Men Norris er Norris. 
Nostalgistene likte ham godt, og de liker ham ennå. 
Det mest underlige ved filmen, som det tok ti år å få laget, er at referanser til Israel måtte slettes for at den skulle bli salgbar. 

Handlingen går ut på at en mann med alveører tar livet av arkeologer, en adferd som antakelig bare enkelte huseiere på Våland vil ha forståelse for. 
